Sarah Polley

Sarah Polley (født 1979) er en canadisk skuespillerinne, sangerinne, filmregissør og manusforfatter.

Polley oppnådde sin første suksess med sin rolle som Sara Stanley i den kanadiske TV-serien Road to Avonlea. Hun har også medvirket i filmer som The Sweet Hereafter, Guinevere, The Weight of Water, My Life Without Me, The Adventures of Baron Munchausen, Dawn of the Dead og Splice.

Polley, som var den yngste av fem barn, ble født i Toronto i Ontario. Hun er datter av Diane Elizabeth (født MacMillan) og som var skuespiller og talentspeider, og Michael Polley, en britisk-født skuespiller og forsikringsagent. Polleys mor døde av kreft rett etter Polleys ellevte bursdag. Polley ble utdannet ved Earl Haig Secondary School, men hun droppet ut like før avsluttende eksamen.

Hennes første filmatiske opptreden kom allerede i en alder av fire år, som karakteren Molly i Disney-filmen One Magic Christmas. I en alder av åtte, hadde hun tittelrollen i TV-serien Ramona, basert på Beverly Clearys bøker. Det samme året spilte hun også en av hovedpersonene i Terry Gilliams The Adventures of Baron Munchausen. Polley kom for alvor inn i offentlighetens lys året etter da hun spilte rollen som Sara Stanley i TV-serien Road to Avonlea. Denne serien ble plukket opp av Disney Channel for distribusjon til USA. I en alder av cirka tolv år deltok Polley i en seremoni mens hun var iført et fred-skilt for å protestere mot den første Gulfkrigen. Disneys ledere ba henne om å fjerne det, men hun nektet. Dette forsuret forholdet til Disney, og hun forlot serien Road to Avonlea i 1994. Hun kom tilbake som Sara Stanley for en episode i 1995 og for hennes siste episode i 1996.

Polley medvirket som Lily i TV-serien Straight Up. Denne serien ble sendt fra 1996 til 1998 og hun mottok en Gemini Award i kategorien for beste opptreden i et barne- eller ungdomsprogram for sin rolle. Polleys påfølgende rolle som Nicole Burnell i filmen The Sweet Hereafter fra 1997 ga henne mye oppmerksomhet i USA, hun var en favoritt på den kommende Sundance filmfestival.

Hennes rolle i filmen My Life Without Me fra 2003, fikk hun en Genie Award for beste kvinnelige skuespiller i en hovedrolle i 2004. I samme år spilte hun i en remake av Dawn of the Dead, som var et avvik fra hennes andre roller. I 2005 spilte hun i The Secret Life of Words, der hun blant annet spilte mot Tim Robbins og Julie Christie. Hun ble nominert som beste europeiske skuespillerinne av European Film Academy for sin rolle som Hanna i denne filmen.

Polley var medlem av New Democratic Party. Hun ble senere involvert i Ontario Coalition Against Poverty. Hun var del av en gruppe i 2001 som gikk imot forslaget Free Trade Area of the Americas. Den 10. september 2003 ble hun gift med den kanadiske filmredaktøren David Wharnsby, hennes følgesvenn gjennom sju år. De skilte seg etter noen år.

 Referanser 

 Eksterne lenker 



Kategori:Canadiske skuespillere
Kategori:Personer fra Toronto